als_Latn dik_Latn sag_Latn
Lëvizja vetëvendosje është shprehur sot kundër propozimit të qeverisë që EULEX-it t’i vazhdohet mandati edhe për dy vjet.
Në një deklaratë për KALLXO.com, zëdhënësi i Vetëvendosjes, Frashër Krasniqi, tha se premtimet e misionit të EULEX se do ta luftojë krimin dhe korrupsionin nuk u realizuan dhe se qëllimi i saj i vërtetë nuk ka qenë kurrë drejtësia.
“EULEX-it nuk duhet t’i zgjatet jeta sepse prania e tij nuk mund të jetë e dobishme në asnjë rrethanë. Kosova duhet të pushojë se trajtuari nga BE si çështje e sigurisë në kuadër të menaxhimit të krizave. Nga kjo paradigmë duhet kaluar tek nevoja për drejtësi, zhvillim e mirëqenie. E drejtësia nuk vjen asnjëherë nga jashtë dhe vetë EULEX-i është dëshmi për këtë” thuhet në reagimin e Vetëvendosjes dhënë për KALLXO.COM.
Ndërsa AAK tha se nuk ka ende qëndrim rreth kësaj çështjeje.
Shefi i Grupit Parlamentar të AAK-së, Pal Lekaj tha për KALLXO.COM se nuk kanë ndonjë informacion zyrtarë pos asaj çka kanë parë sot në mëngjes në media. Lekaj shtoi se AAK-ja nuk do të marrë pjesë në seancën kur do t’i mundësohet vazhdimi i mandatit.
“Ne nuk do të jemi pjesë e seancës kur do të ratifikohet kjo marrëveshje ndërmjet Qeverisë dhe EULEX-it. Ne do të vazhdojmë bojkotimin e punës së Kuvendit” tha shkurt Lekaj për KALLXO.COM
Por sekretari i Nismës për Kosovën, Bilall Sherifi i tha KALLXO.COM se vlerësojnë ndihmën e BE mirëpo nuk beson se EULEX mund tash e tutje atë që nuk e bëri për këto 7 vite.
“Në parim mbështesim dhe e vlerësojmë ndihmën e BE-së në procesin e forcimit të sundimit të ligjit në Kosovë. Mirëpo, mendoj se EULEX-si si i tillë ka bërë shumë pak në këtë aspekt. Prandaj nuk besoj që EULEX-i do të mund të arrijë të bëjë për një mandat të ardhshëm atë që nuk e bëri për 7 vite” deklaroi Sherifi.
Qeveria ishte takuar sot në orët e para të mëngjes ku ka marrë këtë vendim i cili duhet të kalojë në Kuvendin e Kosovës për votim.
http://kallxo.com/qeveria-pajtohet-dy-vjet-shume-eulex/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn